Keith Andrews

Keith Joseph Andrews (født 13. september 1980 i Dublin) er en irsk fotballspiller som spiller for Milton Keynes Dons FC, på lån fra Bolton Wanderers.

Spillerkarriere 
Andrews gikk gradene i Wolverhampton Wanderers ungdomsakademi. Han spilte åtte sesonger hos Ulvene, hvorav seks som profesjonell, og opplevde å bli klubbens yngste kaptein på over 100 år i en alder av 21 år. Ved tre anledninger ble han utlånt til klubber i lavere divisjoner. Det ble ingen ligamål hos Ulvene, men han scoret ett mål i ligacupen mot Rochdale FC.

Da kontrakten hans løp ut i 2005 gikk han til Hull City. I hans andre kamp for Hull, ble han skadet og var uaktuell for spill i fire måneder.

Etter sesongen ble han kjøpt opp av MK Dons. Her fikk han kapteinsvervet fra første dag. I hans andre sesong, og med Paul Ince som sjef, ble det opprykk, og Andrews bidro med intet mindre enn 10 nettkjenninger fra sin midtbaneposisjon.

Da Paul Ince sommeren 2008 tok over managerjobben i Blackburn Rovers, hentet han etterhvert Andrews med seg til Premier League. Selv om Ince ikke overlevde lenge i sjefsstolen på Ewood Park i Blackburn, spilte Andrews seg etterhvert til fast plass på landslaget til Irland. I sine to første sesonger i Blackburn spilte han 65 ligakamper, mens 2010/2011 endte med kun fem kamper for iren. Skader gjorde sitt til at han var ute store deler av sesongen.

Den 2. februar 2015 ble Andrews lånt ut fra Bolton Wanderers FC til sin tidligere klubb MK Dons ut 2014/2015-sesongen.

Referanser

Eksterne lenker 
 

Irske fotballspillere
Spillere i Fotball-EM 2012
Fotballspillere for Wolverhampton Wanderers FC
Fotballspillere for Oxford United FC
Fotballspillere for Stoke City FC
Fotballspillere for Walsall FC
Fotballspillere for Hull City AFC
Fotballspillere for Milton Keynes Dons FC
Fotballspillere for Blackburn Rovers FC
Fotballspillere for Ipswich Town FC
Fotballspillere for West Bromwich Albion FC
Fotballspillere for Bolton Wanderers FC
Fotballspillere for Brighton & Hove Albion FC
Fotballspillere for Watford FC
Personer fra Dublin
Fødsler i 1980